Priekšlikums Padomes regulai ar ko groza Regulu (EK) Nr. 2287/2003 attiecībā uz Norvēģijas omāru zvejas iespējām Ziemeļjūrā /* COM/2004/0783 galīgā redakcija */





Briselē, 08.12.2004 COM(2004)783 galīgā redakcija . Priekšlikums PADOMES REGULAI ar ko groza Regulu (EK) Nr. 2287/2003 attiecībā uz Norvēģijas omāru zvejas iespējām Ziemeļjūrā . (iesniegusi Komisija) PASKAIDROJUMA RAKSTS Padomes Regulā (EK) Nr. 2287/2003 ir noteiktas zvejas iespējas 2004. gadam, kā arī ar tām saistītie nosacījumi, kas konkrētiem zivju krājumiem un zivju krājumu grupām piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi. Kopienas zvejas iespējas attiecībā uz Norvēģijas omāriem IIa zonā (EK ūdeņi) Ziemeļjūrā (EK ūdeņi) 2004. gadam ir paredzētas Regulas (EK) Nr. 2287/2003 IB pielikumā. Minētā pielikuma zemteksta piezīmē ir paredzēta KNP palielināšana, ja Padome pieņem lēmumu par apsaimniekošanas pasākumiem, kas vajadzīgi, lai kontrolētu omāru un mencu nozveju. Patlaban Komisija ir pieņēmusi lēmumi par papildu nosacījumiem, kas vajadzīgi, lai sekmētu zvejas kontroli, kas ir līdzvērtīgi nosacījumiem, kādi piemēroti citai zvejai, kas ir cieši saistīta ar mencām, t.i. pikšām. Šī priekšlikuma nolūks ir izdarīt vajadzīgos grozījumus Regulas (EK) Nr. 2287/2003 IB un VI pielikumā. Padomei ir pieprasīts pēc iespējas drīzāk pieņemt šo priekšlikumu, lai zvejnieki varētu plānot savu darbu šai zvejas sezonai. Priekšlikums PADOMES REGULAI ar ko groza Regulu (EK) Nr. 2287/2003 attiecībā uz Norvēģijas omāru zvejas iespējām Ziemeļjūrā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vēra Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku [1] un jo īpaši tās 20. panta 1. punktu, ņemot vērā Komisijas priekšlikumu [2], tā kā: (1) Kopienas zvejas iespējas attiecībā uz Norvēģijas omāriem II.a zonā (EK ūdeņi) Ziemeļjūrā (EK ūdeņi) 2004. gadam ir paredzētas I.B pielikumā Padomes 2003. gada 19. decembra Regulai (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi [3]. (2) Minētā pielikuma zemteksta piezīmē ir paredzēta augšupejoša KPN pārskatīšana, ja Padome pieņem lēmumu par apsaimniekošanas pasākumiem, kas vajadzīgi, lai kontrolētu omāru un mencu nozveju. (3) Lai gan šāda KPN palielināšana būtu atbilstoša zinātniskiem ieteikumiem, tai jābūt pieejamai tikai tām dalībvalstīm, kuras saviem zvejas kuģiem piemēro konkrētus nosacījumus, lai uzlabotu zvejniecības kontroli. Īpaši nosacījumi attiecībā uz Norvēģijas omāru zveju Ziemeļjūrā jāiekļauj IV pielikumā. (4) Tādēļ Regula (EK) Nr. 2287/2003 ir attiecīgi jāgroza, IR PIEŅĒMUSI ŠO REGULU: 1. pants Regulas (EK) Nr. 2287/2003 IB un IV pielikums ir grozīts saskaņā ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs PIELIKUMS Regulu (EK) Nr. 2287/2003 groza šādi. 1) Regulas IB pielikumā ierakstu attiecībā uz sugu Norvēģijas omārs IIa zonā (EK ūdeņi) Ziemeļjūrā (EK ūdeņi) aizstāj ar šādu tekstu: +++++ TABLE +++++ 2) Regulas IV pielikumā iekļauj šādu 20. punktu: „20. Īpaši nosacījumi Norvēģijas omāru zvejai Ziemeļjūrā. a) Kuģiem, kuriem dalībvalsts izdevusi īpašu zvejas atļauju specializētai Norvēģijas omāru zvejai saskaņā ar Regulas (EK) Nr. 1627/94 7. pantu, jāievēro šādi nosacījumi: i) vismaz četras stundas pirms zivju izkraušanas krastā jāpaziņo valsts iestādēm par šādas izkraušanas vietu un laiku, ja vien izkraušana nenotiek dalībvalsts noteiktā termiņā; ii) minētā izkraušana jāveic vienīgi norādītās ostās, ko izvēlējusies karoga dalībvalsts; iii) pirms uzsākt uz kuģa esošās nozvejas izkraušanu, jāiesniedz valsts iestādēm attiecīgā(-s) zvejas žurnāla lapa(-s); iv) nedrīkst izkraut uz kuģa esošos Norvēģijas omārus, pirms attiecīgās valsts iestādes to nav atļāvušas; v) uz kuģa esošās mencas nedrīkst būt vairāk par 5 % no visu uz kuģa esošo jūras organismu dzīvsvara; vi) Norvēģijas omārus nedrīkst pārkraut, atrodoties jūrā; vii) nedrīkst turēt uz kuģa vai izmantot traļus, kam linuma acu izmērs ir mazāks par 70 mm. b) Šā punkta a) apakšpunktā minētās īpašās zvejas atļaujas neizdod uz laiku, kas ir ilgāks par trim mēnešiem. c) Īpašu zvejas atļauju, kuras trīs mēnešu derīguma termiņš sākas tūlīt pēc tam pašam kuģim iepriekš izdotas īpašas zvejas atļaujas derīguma termiņa beigām, neizdod, ja iepriekš izdotās atļaujas derīguma termiņa laikā konstatēts kāds no turpmāk minētajiem gadījumiem: i) zvejniecību inspicējošā valsts dienesta veiktā pārbaudē atklājas, ka uz kuģa esošo mencu daudzums pārsniedz 5 % no visu uz kuģa esošo zivju dzīvsvara; ii) par attiecīgo kuģi nav kuģu novērošanas sistēmas (VMS) ziņojuma vai – VMS sistēmas bojājuma gadījumā – ar roku sastādīta atrašanās vietas ziņojuma, vai tiek iesniegts viltots atrašanās vietas ziņojums; iii) zvejniecību inspicējošā valsts dienesta veiktā izkraušanas pārbaudē atklājas, ka no kuģa izkrauts vai ka uz kuģa ir vismaz par 10 % (dzīvsvars) vairāk Norvēģijas omāru nekā attiecībā uz konkrēto sugu deklarēts zvejas žurnāla lapā(-s), kas iesniegta(-s) atbilstīgi a) apakšpunkta iii) ievilkumam; iv) zvejniecību inspicējošais valsts dienests konstatējis, ka kuģis ir veicis pārkraušanu, atrodoties jūrā; v) zvejniecību inspicējošais valsts dienests konstatējis, ka kuģis ir izkrāvis krastā Norvēģijas omārus, nesaņemot atbilstīgu atļauju, kas minēta a) apakšpunkta iv) ievilkumā; vi) zvejniecību inspicējošā valsts dienesta veiktā pārbaudē atklājas, ka kuģis ir pārkāpis Padomes Regulas (EK) Nr. 850/98 noteikumus; vii) zvejniecību inspicējošais valsts dienests ir konstatējis, ka kuģis ir izkrāvis krastā Norvēģijas omārus, nesaņemot atbilstīgu atļauju, kas minēta a) apakšpunkta iii) ievilkumā.” [1] OV L 358, 31.12.2002., 59. lpp. [2] OV C […], […], lpp. […]. [3] OV L 344, 31.12.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 1645/2004 (OV L 296, 21.9.2004., 3. lpp).